 НЕ       НА       КОРУПЦИЯТА  !!!

Проект “Холистичният подход в борбата с корупцията в съдебната система”

“Черноморска правна общност” – гр. Бургас, като неправителствена организация на юристи, съвместно с Клуб “Отворено общество”-Бургас, реализира проект на тема “Холистичният подход в борбата с корупцията в съдебната система”. Проектът е с продължителност 8 месеца, с начало 1-ви декември 2002г. Целта на проекта е да изследва причините и условията за евентуални корупционни практики и да потърси форми за тяхното елиминиране.

За опознаване на тези проблеми е необходимо да получим и мнението на гражданите- външни за системата лица. За нас е важно да разполагаме с вашите сигнали и данни за случаи на корупция, в които непосредствено сте участвали или знаете от ваши близки. Ако сте били жертва на корупционен натиск или знаете за подобен случай, ако някой е поискал пари, подарък или услуга от вас, за да ви разгледа , реши или придвижи вашето дело или преписка, или за да ви издаде необходими документи, моля опишете случая в запечатан плик и го пуснете в кутиите за сигнали, разположени в тази сграда. Вие сами ще решите дали да подпишете сигнала с истинското си име или не.

Сигналите трябва да се отнасят  за действия на служители и магистрати /съдии, прокурори, следователи/ от съдебната система, а също и на адвокати.

Държим да подчертаем, че сигналите, които очакваме да получим от вас, не следва да имат характера на жалби по конкретни дела, тъй като нашата организация е неправителствена, публична организация, която не може да реши вашето дело, нито пък да накаже виновното длъжностно лице. От тази гледна точка анонимността на действащите лица  е  предпочитана.

Сигнали можете да изпращате също така и на адрес : Бургас 8000 ул.”Булаир” 37, Клуб “Отворено общество”, за проекта “Холистичният подход в борбата с корупцията в съдебната система”, както и на  електронна поща  
BLC@abv.bg
Благодарим ви за отзивчивостта!

